પલાઝો દરેક યુવતીનું મસ્ટ વેઅર આઉટફિટ છે. પલાઝોની ખાસિયત એ છે કે એ લૂઝ ફિટિંગમાં હોવાથી ગરમી થતી નથી અને કૅઝ્યુઅલી અને ફૉર્મલી બન્ને રીતે એને પહેરી શકાય. પલાઝો સિન્થેટિક ફૅબ્રિકમાં પણ મળે છે, પરંતુ કૉટન ફૅબ્રિકવાળાં જ પસંદ કરવાં. જો તમારું શરીર સુડોળ હોય તો તમે પલાઝો સાથે ક્રૉપ ટૉપ પણ પહેરી શકો. બૉડીહગિંગ ક્રૉપ ટૉપ ન પહેરવું, લૂઝ પહેરવું જેથી ગરમી ન થાય. લૉન્ગ કુરતી પહેરી શકાય જે સ્લીવલેસ અથવા ઇન કટવાળી હોય. પરંતુ ઘણા એમ વિચારે છે કે ઉનાળામાં જો સ્લીવલેસ પહેરે તો હાથ ટૅન થઈ જાય છે. તો તમે કૉટન મલની ફુલ સ્લીવની કુરતી પહેરી શકો. કૉટન મલ ખૂબ પાતળું હોય છે અને પરસેવો તરત જ ઍબ્સૉર્બ કરી લે છે અને ગરમી થતી નથી. પલાઝો મોટે ભાગે ઘણા પ્લેન પહેરે છે, પરંતુ પ્રિન્ટેડ પણ સારા લાગી શકે. કૉટન-પ્રિન્ટેડ પ્લાઝો સાથે પ્લેન ટૉપ સારું લાગી શકે. આ આઉટફિટ સાથે ફ્લૅટ્સ પહેરી શકાય.